Diari Oficial de la Generalitat Valenciana


Sumari del DOGV 1785, del 19-05-1992 (1992/824860)

ACORD d'11 de maig de 1992, del Govern Valencià, pel qual declara la urgent ocupació dels béns i drets subjectes a expedient d'expropiació forçosa de l'Ajuntament de Picanya.
------------------------------------------------------------------------------------------------------------------------------------------------------------------------------

### Dades del document

Número de DOGV
:   1785

Data del DOGV
:   19-05-1992

Secció del DOGV
:   ALTRES DISPOSICIONS

Número del document
:   1992/824860


Data del document
:   11-05-1992

Organisme emissor
:   Conselleria d'Administració Pública

Tipus de document
:   Acord

Acord d'11 de maig de 1992, del Govern Valencià, pel qual declara la urgent ocupació dels béns i drets subjectes a expedient d'expropiació forçosa de l'Ajuntament de Picanya.  
El Govern Valencià, en la reunió del dia 11 de maig de 1992, adoptà l'acord següent:  
L?Ajuntament de Picanya, després de l'aprovació del projecte d'obres i del compliment de la resta de requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de, reforma i ampliació del parc Santa Maria del Puig.  
Aquesta declaració d'urgent ocupació es justifica pel fet que l'obra es troba inclosa en un pla quadriennal de la Diputació Provincial de València, concretament en el Pla Provincial d'Obres i Serveis de 1991, i en la necessitat de fer possible el desenvolupament urbanístic programat.  
Sotmès l'expedient a informació pública, no s'han presentat al·legacions.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, i fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d?autonomia de la Comunitat Valenciana, en relació amb l'article 25 de la Llei 5/1983, de 30 de desembre, i a proposta del Conseller d?Administració Pública, el Govern Valencià,  
ACORDA:  
Primer  
Declarar la urgent ocupació dels béns i drets subjectes a expedient d'expropiació forçosa instruït per l?Ajuntament de Picanya, per a l'execució del projecte de reforma i ampliació del parc Santa Maria del Puig.  
Llista de béns afectats:  
Parcel·la de terreny de 4.112 metres quadrats de superfície, classificada en el Pla General d'Ordenació Urbana de Picanya com a sòl urbà, zona de parcs públics, subjecta a actuació aïllada en sòl urbà, que limita al nord amb la resta de la finca de la qual se segrega; al sud amb el carrer del Dr. Gómez Ferrer, i a l'est i oest amb el parc municipal de Picanya.  
Propietaris: Sra. María Concepción Alabarta Valero, C/ Major, 4,1n, Picanya; Sr. José Alabarta Valero, C/ Sòl, 14, Picanya; Sr. Ramón Alabarta Valero, C/ Major, 4, b), Picanya; Sr. Juan B. Alabarta Valero, C/ Major, 4,b), Picanya.  
Pertany en propietat als propietaris esmentats per quartes parts iguals i indivises, adquirida per herència de la seua mare Sra. Concepción Valero Alejos.  
Inscrita en el Registre de la Propietat d'Aldaia, en el llibre 22 de Picanya, foli 230, finca número 1970, inscripció 1a.  
Segon  
Aquest acord s'haurà de publicar en el Diari Oficial de la Generalitat Valenciana, a l?efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre l'acta prèvia, puguen formular per escrit davant l'Ajuntament de Picanya al·legacions a l?efecte de corregir les possibles errades que s'hagen produït en enunciar els béns afectats per la urgent ocupació.  
València, 11 de maig de 1992.  
El Conseller Secretari del Govern Valencià,   
EMERIT BONO I MARTINEZ